open-index/open-wikipedia-markdown huggingface dataset:
Anne Kure

**Anne Kure** () var ein norsk hotelldirektør som åtte Anne Kures hotell i Voksenkollveien 20 i Oslo.

## Bakgrunn
Kure var fødd i Rygge i Østfold. Etter å ha arva nokre hundre korner reiste ho til Stockholm, der ho lærte massasje og sjukegymnastikk. Ho prøvde å driva med dette i Moss, utan å lukkast. 

Ho byrja i arbeid ved hotellet til venninna Sidsel Aanrud på Egertorget i Kristiania. Etter at Aanrud gifta seg overtok ho som styrar, og i 1886 opna ho òg eige hotell i leigde lokale på hjørnet av Karl Johans gate og Kirkegaten.

## Anne Kures hotell

Saman med professor Bredo Morgenstierne kjøpte Kure ein eigedom på 65 mål i Voksenkollveien for 400 kroner per mål. Der bygde ho sitt store hotell som opna i 1899.

Anne Kure var òg aktiv som medlem i Norsk Hotelforening (seinare Norsk Hotell- og Restaurantforbund, no Reiselivsbedriftenes Landsforening), og var ein pådrivar for betre opplæring av hotellfolk.

Som mange andre gav òg Anne Kure eit bidrag til det som vart Roald Amundsen sin sørpolekspedisjon. Ho gav 500 kroner.

Edvard Munch skreiv i eit udatert brev mellom anna:

:«Det er nok et deiligt sted
:Anne Kure – Du kan få spise
:der ved småbord så Du ikke
:behøver at sidde med mange.»

Kure døydde ugift i 1914 i Kristiania. Då ho døydde vart hotelldrifta overteken av andre medlemmar av Kure-familien, først av niesa Marthe Kure og deretter, rundt tjue år seinare, av Sofie og Petra Kure. I 1927 blei ein sti i nærleiken kalla Anne Kures sti.

Hotellet brann ned til grunnen natt til 3. mai 1941 medan tyske soldatar budde der. Ifølgje *Aftenposten* omkom to personar i brannen: pastor Thomas Maroni og ein tyskar. Dessutan vart ein norsk hushjelp såra og lagt inn på sjukehus. Hotellet vart aldri bygd opp igjen. Restar av grunnmuren står der enno.

## Sjå òg
* Voksenkoll-ulukka som fann stad like ved 18. desember 1945

## Referansar


**Denne artikkelen bygger på «[[:nb:Anne Kure|Anne Kure]]» frå ,  den 3. oktober 2018.*
Harald Damsleth

**Harald Damsleth** () var ein norsk teiknar, illustratør og reklamemann. Han var ein av dei fremste reklameteiknarane i Noreg i 1930-åra, og var mest kjend for plakatar og bokomslag. Damsleth vart særleg kjend som frimerketeiknar, emblemdesignar og som plakatkunstnar for Nasjonal Samling (NS) før og under andre verdskrigen.

## Kjelder


**Denne artikkelen bygger på «[[:nb:Harald Damsleth|Harald Damsleth]]» frå ,  den 28. september 2018.*  


## Bakgrunnsstoff

* Fyldig biografi og oversyn over Damsleths illustrasjonsarbeid
* Døme på Damsleths plakatkunst
* Biografi på italiensk med høgoppløyste biletdøme
* Bokomslag for N.W. Damm & Søn 
; Litteratur 

* Økland, Einar: *Damsleth. Han teikna for Norge*, Bergen: Vigmostad & Bjørke, 2008. ISBN 97-882-4190-4172
* Veiteberg, Jorunn og Økland, Einar: *[http://www.nb.no/nbsok/nb/413b107e0e0947ecdc3b9d0e7068870f.nbdigital?lang=no#0 Reklamebildet]*, Det Norske Samlaget 1986 ISBN 82-574-0549-3
Jerome Kern

**Jerome Kern** () var ein amerikansk komponist. Han vann Oscar for beste song to gonger, for songane «The Way You Look Tonight» og «The Last Time I Saw Paris». Kern komponerte òg mellom anna «Smoke Gets in Your Eyes», «All the Things You Are», «Bill» og «The Crickets Are Calling» frå musikalen *Leave It to Jane*. Han vart innlemma i Songwriters Hall of Fame i 1970.

## Referansar





**Denne artikkelen bygger på «[[:nb:Jerome Kern|Jerome Kern]]» frå ,  den 27. september 2018.*
Fredrikstad Mekaniske Verksted

**Fredrikstad Mekaniske Verkstad** (**FMV**), opphavleg skrive **Fredriksstad Mek. Verkstad**, var ein verkstad og eit skipsverft på Kråkerøy ved Vesterelva i Fredrikstad kommune. Verkstaden vart etablert i 1870 og mellom 1873 og 1987 vart det levert 443 båtar og ulike fartøy (mudderapparat, lekterar, flytekraner) frå FMV – i snitt tre til fire leveransar kvart år. Det opphavlege FMV vart nedlagt i februar/mars 1988. På det tidspunktet var arbeidsstokken nede i 650 mann. Konkurransen frå Aust-Asia tok knekken på fleire skandinaviske verft på den tida (til dømes Uddevallavarvet).

Verkstaden vart starta i 1870 av brørne Jens Jacob og Andreas Jensen og svogeren Knud Dahl. Ved etableringa var hovudproduktet maskiner til trelastindustrien. Den fyrste båten som vart bygd var taubåten «Dragen» i 1873. Paul Holmsen, som var styrar, bygde verkstaden opp til eit betydeleg føretak. På byrjinga av 1900-talet utvikla FMV seg til å verta eit av dei største skipsverfta i Noreg.

## Fartøy frå FMV
 

## Kjelder

**Denne artikkelen bygger på «[[:nb:Fredrikstad Mekaniske Verksted|Fredrikstad Mekaniske Verksted]]» frå ,  den 27. september 2018.*  
 

## Kjelder
* Michael Sars
* DS Dronning Maud
* DS Prinsesse Ragnhild
* "Aktieselskabet Fredriksstad Mek. Verkstad" (100-årsjubileumsbok), 1970.
* Gyldendals konversasjonsleksikon 5. bind "Fredrikstad Mek. Verkstad" (digitalt nasjonalbibliotek).
* Lardex skipsliste Fredrikstad Mek. Verkstad (www.lardex.net).
* Sjøhistorie.no
* "Demokraten i hundre", Erik Wiggo Larsen, 2mar forlag a.s, 2006.

**Denne artikkelen bygger på «[[:nb:Fredrikstad Mekaniske Verksted|Fredrikstad Mekaniske Verksted]]» frå ,  den 1. mai 2019.*  
 

## Bakgrunnsstoff

* Dykkepedia om FMF
Menneskekraft

**Menneskekraft** er eit laust omgrep som kan visa til at menneske utfører arbeid, driv fargreieer, maskinar og anna.

## Effekt

Effekt (energi per tidseining) utført av menneskekroppen i normalt stoffskifte ved kvile (basalmetabolisme eller kvilestoffskiftet) er på rundt 80 watt..

## Sjå òg
*Hestekraft

## Referansar
Luftfart

**Luftfart** er ferdsle og transport med luftfartøy,  det vil seia maskinar laga for flyging i jordatmosfæren. Ein skil mellom sivil og militær luftfart.

## Kjelder
Leopard 2

**Leopard 2** er ei tysk stridsvogn med 120 mm kanon, produsert av Krauss-Maffei Wegmann (KMW) i München og Maschinenbau Kiel (MAK) i Kiel i Tyskland. Ho er etterfølgjaren til Leopard 1.

## I Noreg
; Leopard 2A4
Det norske kavaleriet opererte i 2005 52 Leopard 2A4 kjøpt inn brukt frå Nederland.  Dei norske vognene er utstyrte med maskingeværet FN MAG som sekundervæpning. Vogna vart produsert mellom 1985 og 1992, med forbetringar på eldleiiing og brannslokking. Eit betre pansra tårn med titan- og wolfram-legeringar kom òg på denne modellen, som vart teken i utstrekt bruk. Det er denne vogna som Noreg nyttar framleis. Prosjektoffiser for stridsvognsanskaffelsen ved Hærens våpenskole i Norge, Christoffer Westermoen, har sagt at Leopard-2A4 er underlegen den aktuelle russiske T-72B3 i rekkevidde, eldkraft, sensorar og vern.

## Andre modellar
; Leopard 2A5
: Med vektsparande holt panser for å verka mot hólladning, betre siktemiddel og større utval ammunisjon for kanonen. Har ein 120 mm L44 glattbora kanon produsert av Rheinmetall GmbH.
; Leopard 2A6
: Ny 120 mm L55 glattbora kanon produsert av Rheinmetall GmbH.
; Leopard 2A7 og 2A7+
: Er godkjende av Bundeswehr med betre panser, men framleis under testing.

## Kjelder

**Denne artikkelen bygger på «[[:nb:Leopard 2|Leopard 2]]» frå , den 25. september 2018.*  
 
* oppgav desse kjeldene:
** Armorsite
** Army-Guide.com
** Foss, Christopher; *Jane's AFV Recognition Handbook*, Jane's, ISBN 0-7106-1043-2
** Soldf.com – om Stridvagn 122 http://www.soldf.com/strv122.html

## Referansar
Einar Sem-Jacobsen

**Einar Sem-Jacobsen** () var ein norsk flypioner.

Sem-Jacobsen voks opp i Kristiania. Etter examen artium 1896 og Krigsskolen vart han premierløytnant i Ingeniørvåpenet i 1899 og tok militær høgskuleeksamen 1901. Han vart kaptein i 1911 og major i 1930.

I 1910 reiste han i Europa for å læra meir om flyging. Han var ein av dei som bygde opp det norske Luftforsvaret.

Sem-Jacobsen tok initiativet til å danna av Norsk Luftseiladsforening i 1910 og etablerte Hærens Flyfabrikk på Kjeller i 1916.

## Kjelder

**Denne artikkelen bygger på «[[:nb:Einar Sem-Jacobsen|Einar Sem-Jacobsen]]» frå ,  den 27. september 2018.*  
 

## Bakgrunnsstoff

* Til veirs? &#x2013; ein artikkel om Sem-Jacobsen
* Einar Sem-Jacobsens private arkiv finst ved NTNU Universitetsbiblioteket Dorabiblioteket
Nesland stavkyrkje

**Nesland stavkyrkje** er ei tidlegare stavkyrkje i Vinje kommune i Telemark. Ho stod på toppen av ein gravhaug om lag 20 meter sør for der dagens Nesland kyrkje står. Ei innskrift vil ha det til at stavkyrkja var vigd til Den heilage krossen og Heilag-Olav 8. august 1242, men det kan dreie seg om ei ny vigsling, for ut frå stilistiske kriterium vert kyrkja datert til 1100-talet.Brendalsmo (2016), s. 125. Det finst elles ei flyttesegn om kyrkja som seier at ho først skal ha stått på Mannås, utan at dette er stadfesta av pålitelege kjelder. Kyrkja var ei våkekyrkje der ein heldt sankthansvåk.

## Skildring

Kyrkja var lita, berre 8–9 meter lang. Ifølgje Magnus Brostrup Landstad var det den minste kyrkja han hadde sett. Kyrkja vari einskipa. Koret var lågare og smalare enn skipet, og det skal ha kome til seinare. Koret stod for øvrig på stabbar, slik at korgolvet var heva om lag tre fot over golvet i skipet. Kyrkja hadde eit spir som ikkje var opphaveleg, og svalane rundt kyrkja vart fjerna før kyrkja vart riven. Kyrkja var enkel i det ytre så vel som i det indre.

Takstolen i kyrkja skal ha vore open, og vegger og tak skal ha vore måla med bibelmotiv i vassfargar. Lorentz Dietrichson daterer denne målinga til 1713.

Magnus Brostrup Landstad kjempa for å ta vare på den litle stavkyrkja, men ho vart riven etter at dagens kyrkje stod klar i 1847. I 1852 gav Landstad ut eit lengre dikt om stavkyrkja, «Nesland Kirke».

## Gjenstandar frå kyrkja
Mellom gjenstandar som er tekne vare på frå Nesland stavkyrkje, er tre par portalplankar i Oldsaksamlinga, plankebord med utskorne bibelmotiv og plankebord med innskrifter, ein døypefont med lokk, ei kyrkjeklokke (i Flåbygd kyrkje) og dessutan kalk og disk. Eit gamalt krusifiks vert brukt i altartavla i dagens kyrkje. Litteraturen omtalar dessutan ein mariafigur, utan at det vert gjort greie for skjebnen til denne.

## Galleri

Fil:Planker fra Nesland U.jpg|Dateringsgrunnlag for kyrkja
Fil:Nesland portalplanker 2.jpg|Portalplankar
Fil:Nesland portalplanker 3.jpg|Portalplankar
Fil:Utskjæringer fra Nesland-portaler U.jpg|Utval av utskjeringar frå portalplankane
Fil:Døpefont fra Nesland U.jpg|Døypefont frå stavkyrkja
Fil:Kalk og disk fra Nesland U.jpg|Kalk og disk frå stavkyrkja
Fil:Kirkeklokke fra Nesland U.jpg|Klokke frå stavkyrkja, no i Flåbygd kyrkje


## Kjelder
* 
* Jan Brendalsmo: Kildegjennomgang: Middelalderske kirkesteder i Telemark (Riksantikvaren, 2016), s. 125–126
* 
* 

## Fotnotar


## Bakgrunnsstoff
*
Mentz Schulerud

**Mentz Schulerud** () var ein norsk skribent, kulturarbeidar og kåsør.

## Liv og virke
Schulerud var fødd i Kristiania (no Oslo), og voks opp i Hedmark og på Lillehammer. Han vart Cand.mag. i 1941, og arbeidde som hjelpelærar ved Oslo tekniske skole og ved Universitetet i Oslo.

Frå juni 1944 var han redaktør for den illegale avisen *Hjemmefronten*. Den 14. september 1944 ble han arrestert på grunn av denne virksomheten. Han stt som fange på Møllergata&nbsp;19 i Oslo frem til 8.&nbsp;desember 1944, då han vart overført til Grini. Han sat i fangenskap frem til okkupasjonsmakta kapitulerte 8.&nbsp;mai 1945.

I 1946 vart han tilsett i NRK. Han var teatersjef ved Oslo Nye Teater 1962–1967 og redaktør for det litterære tidsskriftet *[[Vinduet]]* 1959–1963. Han var styreleder i Norsk Teaterlederforening, Kunstnerforeningen, Riksmålsvernet og Logens venner, og hadde òg verv i Riksmålsforbundet og Det Norske Studentersamfund.

## Prisar og utmerkingar
Schulerud var riddar av St. Olavs Orden. I [19] vart han utnemnd til [statsstipendiat. Han mottok St. Hallvard-medaljen i 1989. I 1996 vart han tildelt æresprisen «Bypatrioten» av Oslo Byes Vel. Han fekk òg  Purpurneseordenen i Kunstnarforbundet, og var æresmedlem av Filologisk forening.

## Familie
Schulerud var son av Mentz Schulerud og Aagot Schulerud (1875–1957), bror av Anne-Cath. Vestly og, gjennom dottera si Ingrid Schulerud, svigerfar til Jens Stoltenberg.

Han er gravlagd på Vestre gravlund.

## Bøker
* *Fra krambod til magasin* (1947)
* *Ole Bull* (1960)
* *Norsk kunstnerliv* (1960)
* *Wergelandsveien* (1960)
* *Nordmenn i København* (1963)
* *Piberne og Pigerne i Vika* (1963)
* *Kongeriget Norges Herligheder* (1967)
* *Hafslund gods – Fra Otte Bildt til M. G. Rosenkrantz* (1974)
* *Kongevei og fantesti* (1974)
* *På Grand i 100 år. 1874 – 1974.* (1974) 
* *Barn i Oslo* (1981)
* *Iduns epler* (1982)
* *Akershus i dikterens speil* (1991)

;Høyrespel
* *O, vidste du bare!* (1954), 

## Kjelder


**Denne artikkelen bygger på «[[:nb:Mentz Schulerud|Mentz Schulerud]]» frå ,  den 27. september 2018.*
Gary M. Stevens

**Gary Michael Stevens** () er ein engelsk tidlegare fotballspelar frå Barrow-in-Furness som 1982-88 var høgreback på det suksessrike Everton-laget og sidan hadde lokal suksess med Rangers FC.

## Karriere
### Klubbspel
Stevens debuterte for Everton FC vinteren 1982. I mai 1984 vann han sitt fyrste trofe med klubben då det vart siger 2-0 over Watford FC i FA-cupfinalen. Sesongen etter var Everton heile suverene i kampen om ligameisterskapen, slo toaren Liverpool FC med heile 13 poeng. Everton tok seg også til finalen i cupvinnarcupen, der laget den 15. mai i Rotterdam vann med 3-1 over Rapid Wien. Sesongen 1986/87 tok Everton FC ein ny ligatittel framom byrival Liverpool FC, då med 9 poengs skilnad. Sommaren 1988 vart Stevens overført til skotske Rangers FC mot 1,25 millionar pund. Med laget frå Glasgow vann han seks rake ligameisterskap 1989-94 og den skotske cupfinalen 1992 med 2-1 mot Airdrieonians. I september 1994 gjekk turen til Tranmere Rovers, mot 350&nbsp;000 pund. Han spelte jamt på det engelske nivå 2-laget til han la opp i 1998.

### Landslagsspel
Stevens debuterte for England sitt landslag i juni 1985 og spelte sin 46. og siste landskamp temmeleg nøyaktig sju år seinare, utan nokon gong å kome på skåringslista. Han deltok i alle Englands fem kampar i Fotball-VM 1986 og alle tre i EM i fotball 1988. Under verdsmeisterskapen i 1990 spelte han opningskampen til England, men kom ikkje på bana att før i bronsefinalen mot arrangørlandet Italia, der det vart engelsk tap 1-2.

### Merittar
*Vinnar av cupvinnarcupen: 1985 med Everton FC
*Engelsk ligameister: 1985 og 1987 med Everton FC
*Vinnar av FA-cupen: 1984 med Everton FC
*Skotsk ligameister: 1989, 1990, 1991, 1992, 1993, 1994 med Rangers FC
*Skotsk cupmeister: 1992 med Rangers FC
*Finalist i den ngelske ligacupen: 1984 med Everton FC

Stevens utvandra i 2011 til Perth i Australia.

## Kjelder

*eu-football
**Denne artikkelen bygger på «[[:en:Gary Stevens (footballer, born 1963)|Gary Stevens (footballer, born 1963)]]» frå ,  den 27. september 2018.*
Terningmoen

**Terningmoen leir** er ein militærleir med tilhøyrande skyte- og øvingsområde på Vestad i Elverum. Terningmoen er ein del av Østerdal Garnison, saman med Rena leir.

## Historie

### 1600- til 1900-talet
Østoppland infanteriregiment vart oppretta i dette distriktet frå år 1657. Frå 1650-talet vart det bygd befestningar i Elverumsområdet på begge sider av elveløpet: Christiansfjeld festning og etterkvart Terningen skanse og Grindalskansen ved vestesida.

Terningmoen som forsvarsanlegg vart først oppretta som ekserserplass for Østerdalens bataljon i Akershusiske infanteribrigade ca. år 1879. Etter denne tida starta gradvis utbygging og arealutviding.

### 1900- og 2000-talet
I 1932 vart Skyteskolen og Vinterskulen for infanteriet slått saman  til Skyte- og vinterskulen for infanteriet (SVI) på Terningmoen, noko som igjen medførte byggeverksemd. Leiren vart betrakteleg utvida under andre verdskrigen og i etterkrigstida.

På starten av 1980-talet flytta Østoppland forsvarsdistrikt og Østoppland infanteriregiment nr. 5 sin stab til Terningmoen frå Regimentsgarden i Elverum. Terningmoen vart standkvarter for Østoppland heimevernsdistrikt nr. 05.

Terningmoen var òg tidlegare standkvarter blant anna for Oppland Regiment, Infanteriinspektoratet, infanterilinja ved befalsskolen for Kampvåpenet til Hæren (BSKAMP), Utdanninga til Kampvåpenet og Kompetansesenter (KampUKS) og delar av FIST-H.

Ved utbygginga av Terningen Arena i 2009-2010 vart eit mindre areal av leiren selt til fordel for fleirbruksanlegget.

### Brann
Natt til 9. februar 2010 vart tre lagerbygningar overtent og totalskadd. To av bygningane var depot, som lagra full bekledning og militært utstyr til ca. 1000 soldatar. Det tredje bygget var våpenlager og -verkstad, og dessutan kontor for FLO. Bygg og det meste av materiell var å rekna som totalskadd. Ingen av bygningane, som vart bygd i høvesvis 1888, 1933 og 1943, hadde vernestatus.

## I dag
Leiren er i dag prega av tre utbyggingsperiodar: Etableringsperioden seint på 1800-talet, bygg frå andre verdskrigen og bygg frå etterkrigstida til i dag.

## Terningen Arena
Terningen Arena er eit flerbruksanlegg liggar ved Terningmoen.
Målet med prosjektet Terningen Arena er å skapa eit fleirbruksanlegg for idrett, kultur og næring, til bruk for alle. Det er òg ei målsetjing at Elverum skal forsterkast som utdannings- og kompetansesenter, og at Høgskulen i Hedmark skal styrkjast og vert vidareutvikla i folkehelsebyen Elverum, med sina helse- og idrettsutdanningar. Høgskulen i Innlandet, Forsvaret, NAV og fylkeskommunen er nokre av leietakarane på anlegget. 
Forsvaret har velferdskontor og treningsfasilitetar for tenestegjerande i Terningen Arena.

Trinn 1 vart ferdigstilt i desember 2010, og anlegget er sidan vorte utvida med blant anna fleire utandørs idrettfasilitetar.

## Kjelder

**Denne artikkelen bygger på «[[:nb:Terningmoen|Terningmoen]]» frå ,  den 27. september 2018.*  

## Bakgrunnsstoff

* Terningmoen på Nettsidene til forsvaret
* Terningen Arena
*
Bjarne Berulfsen

**Bjarne Berulfsen** () var ein norsk filolog og professor, kanskje mest kjend frå etableringa av Visens venner (1946), og dessutan ei rekkje bøker som er omsette til fleire språk.  

## Bakgrunn
Berulfsen var fødd i Solum, noverande Skien kommune. 
Han tok examen artium i 1925 og språkleg-historisk embetseksamen (cand.philol.) i 1932 med norsk hovudfag på avhandlinga *En stilig og språklig undersøkelse av brevene fra [[Håkon Erlingsson]], biskop i Bergen 1332–42*. Så fekk han stipend i 1932 for å studera det islandske språket på Háskóli Íslands.
Vel tilbake tok han pedagogisk eksamen i 1932 og jobb som lektor og norsklærar ved Kristeleg Gymnasium i Oslo nokre år. 

## Karriere
Berulfsen var  overlærar ved Oslo handelsgymnasium 1936-1962.  Han vart dr.philos. i 1949 på avhandlinga *Kulturtradisjon fra en storhetstid* der han baserer funna sine på brev i *Bergens kopibok* frå 1300-talet. Han var òg gjesteforelesar ved University of Wisconsin i 1958. Han vart tilsett som universitetslektor ved Universitetet i Oslo i 1960, seinare dosent og deretter professor i nordisk språkvitskap (1967) ved Det humanistiske fakultet ved Universitetet i Oslo, der han var fram til han døydde. 

Berulfsen sat i Samordningsnemnda for skuleverket (oppteken 1947) og seinare i Norsk språknemnd. Han var far til journalisten Torkjell Berulfsen,  og skreiv sjølv visetekster og akkompagnerte på piano. Berulfsen bidrog til å påvisa korleis dei norske folkeeventyra påverka bokmål til avviking frå det rådande skriftspråket, det latinsk-tysk-danske.

## Bibliografi
* *En stilistisk og språklig undersøkelse av brevene fra [[Håkon Erlingsson]], biskop i [[Bjørgvin bispedømme]] 1332-1342* (1933).  Avhandling.
* *Engelsk-norsk* (Gyldendal, 1933).  Senere utgaver med Hjørdis Scavenius (1938)
* *Rettskrivning i vestelomma : bokmål* (Gyldendal, 1939).  Med Søren Seland
* *Fremmedord – blå ordbok* (Gyldendal, 1940).  Med Didrik Arup Seip.  Senere utgaver med Dag Gundersen
* *Norske brev- og formularbøker i det 19. hundreår* (Universitetet i Bergen, 1948)
* *Kulturtradisjon fra en storhetstid* (Gyldendal, 1948).  Avhandling.
* *Som blomsterstøv med vind: tre av [[Visens venner]] synger [[Einar Skjæraasen]]* (Aschehoug, 1950).  Med Erling Brinchmann og Jacob Brinchmann.
* *Et blad av en summa dictaminum* (Dybwad, 1953).  Avhandling ved Det Norske Videnskaps-Akademi.
* *Aschehougs ordlister*.  Med Einar Lundeby.  Herunder *Bokmål 1. Fullstendig liste, alle former oppført* (1961) og *Bokmål 2. Med tradisjonelle ("moderate") former* (1961).
* *Ordliste for folkeskolen* (1963).  Med Alf Erling Knappen.
* *Norsk grammatikk* (1963).
* *Den gode vise* (Bokklubbens lyrikkvenner, 1967)
* *Norsk-engelsk ordbok og omvendt* (Cappelen, 1968).  Med Herbert Svenkerud, seinare utgåver utgjevne med Torkjell Berulfsen (1989) og Willy A. Kirkeby
* *Norsk uttaleordbok* (Aschehoug, 1969)
## Artiklar

* *Hvor ligger "Laagøerne"?* Historisk tidsskrift 1943-46 33: 314-327 
* *Knut Porses brev til bergenserne* Historisk tidsskrift 1952-53 36: 620-625

## Kjelder

**Denne artikkelen bygger på «[[:nb:Bjarne Berulfsen|Bjarne Berulfsen]]» frå ,  den 26. september 2018.*  

## Bakgrunnsstoff
Kevin Sheedy

**Kevin Mark Sheedy** () er ein irsk tidlegare fotballspelar frå Builth Wells i Wales som hadde stor suksess med Everton FC i 1980-åra.

## Karriere
### Klubbspel
Midtbanespelaren Sheedy fekk sin ligadebut med 4. divisjonslaget Hereford United våren 1976. Vel to år seinare vart han overført til Liverpool FC, der han ikkje lukkast å spele seg inn på laget. Vinteren 1982 flytta han over til byrivalen Everton FC, mot 100&nbsp;000 pund. I mai 1984 vann han sitt fyrste trofe med klubben då det vart siger 2-0 over Watford FC i FA-cupfinalen, ein kamp Sheedy mista grunna skade. Sesongen etter var Everton heile suverene i kampen om ligameisterskapen, slo toaren Liverpool FC med heile 13 poeng. Everton tok seg også til finalen i cupvinnarcupen, der Sheedy den 15. mai i Rotterdam fastsette sluttresultatet til 3-1 mot Rapid Wien. Sesongen 1986/87 tok Everton FC ein ny ligatittel framom byrival Liverpool FC, då med 9 poengs skilnad. Etter ytterlegare fem sesongar i Everton melde Sheedy i 1992 overgang til Newcastle United, ein klubb han hjelpte til opprykk i 1993. Han var så profesjonell på nivå 3 for Blackpool i 1993/94 før han gav seg med aktiv fotball.

### Landslagsspel
I tida oktober 1983 til februar 1993 deltok Sheedy i 46 landskampar for Irland. Under europameisterskapen 1988 i Vest-Tyskland fekk han speletid i alle dei  tre kampane til det irske laget. To år seinare var han med i alle Irlands fem kampar ved VM i fotball 1990, ein meisterskap der han vart historisk då han i landets aller fyrste VM-kamp utlikna til 1-1 mot England. Irland rauk elles ut i kvartfinalen mot arrangørlandet Italia etter tap 0-1. Sheedy skåra ni landslagsmål.

### Merittar
*Vinnar av cupvinnarcupen: 1985 med Everton FC
*Engelsk ligameister: 1985 og 1987 med Everton FC
*Vinnar av FA-cupen: 1984 med Everton FC
*Finalist i FA-cupen: 1985, 1986 og 1989 med Everton FC
*Finalist i den engelske ligacupen: 1984 med Everton FC

## Kjelder

**Denne artikkelen bygger på «[[:en:Kevin Sheedy (Irish footballer)|Kevin Sheedy (Irish footballer)]]» frå ,  den 27. september 2018.*  
 
*eu-football
Kristian Lund

**Kristian Lund** () var ein norsk hærmann, ingeniør, seljar og politikar som representerte Oppland fylke og partiet Høgre på Stortinget 1981-85.

Lund var son til ein skipper og ein lærar. Sjølv gjekk han Hærens befalsskule for samband i 1951 og var sambandsoffiser i åra 1952-60, med unnatak for 1956-58 då han studerte til ingeniør i teleteknikk. Frå 1961 til 1981 var han elektronikklærar ved Hærens Tekniske Fagskole. Perioden 1985-95 arbeidde han for Norsk Informasjonsteknologi A/S, siste seks åra som salssjef. Han avslutta arbeidsdagen som salssjef 1995-99 i IBM Norge.

Lund engasjerte seg politisk for Høgre. Valperioden 1972-75 var han medlem i Lillehammer bystyre. Dei neste to valperiodane, 1976-79 og 1980-83, var han fylkestingsmedlem i Oppland. Før han vart vald inn på stortinget i 1981 hadde han også plass i fylkesutvalet. Valperioden 1981-85 representerte han Oppland og Høgre på stortinget, der han var medlem i Sosialkomiteen. Lund var så nestleiar i riksrevisjonen i perioden 1986–94. Frå 1989 til -94 hadde Lund ulike posisjonar i Det regionale høgskulestyret for Oppland, leiar 1989-92.

## Kjelder
*Stortingsbiografi
Flukta frå Oslo 9. april 1940

**Flukta frå Oslo 9. april 1940** fann stad då den norske regjeringa, medlemmane av Stortinget, kongen og kronprinsen av Noreg og tenestemenn i sentraladministrasjonen forlét Oslo 9. april 1940 etter at tyske styrkar hadde angripe Noreg. Flukta gjekk hovudsakleg gjennom dei enno frie indre delane av Austlandet via Åndalsnes og Molde til Tromsø, nokon flykta frå Austlandet til Sverige. Undervegs vart det halde stortingmøte og statsråd der det vart gjort vedtak om den vidare styringa av Noreg. På Elverum stod flyktningane i fare for å verte innhentast av tyske styrkar, og i Nybergsund slapp dei såvidt unna tysk flyangrep. I Gudbrandsdalen i april var dei i fem dagar sperra inne mellom framrykkande tyske styrkar sørfrå, og fallskjermstyrkar ved Dombås. Evakuering sjøvegen skjedde med britiske fartøy. Kongen og kronprinsen forlét landet 7. juni frå Tromsø og vart verande i eksil i Storbritannia til landet var frigjort og alliert okkupasjon avslutta 7. juni 1945.

## Kjelder

**Denne artikkelen bygger på «[[:nb:Flukta frå Oslo 9. april 1940|Flukta frå Oslo 9. april 1940]]» frå ,  den 27. september 2018.*
Eigil Nansen

**Eigil Nansen** () var ein norsk arkitekt og menneskerettsforkjempar.

## Familie
Nansen var soneson av polfareren og humanisten Fridtjof Nansen. Foreldra var Odd Nansen og Kari Hirch, og han vart fødd året etter at farfaren døydde.

Han var gift med Lone Bastholm (f. 1934) frå 1965 til 1969.

## Aktivisme
Nansen arbeidde særleg for flyktningar og menneskerettar. I 1979 danna han saman med Anette Thommessen aksjonskomiteen«En båt for Vietnam», som engasjerte seg for vietnamesiske båtflyktningar. Det kjende biletet av Erling Borgen som held ein baby vart årets bilete og aksjonen fekk stort merksemd. Nansen medverka òg til etableringa av Norsk Organisasjon for Asylsøkere, NOAS. I 1991 vart han tildelt Leo Eitinger-prisen for innsatsen sin for flyktningar. 

Eigil Nansen var formann i Nansenkomiteen. Han tende den olympiske elden på Bislett stadion under Vinter-OL 1952 i Oslo, dette var første gongen den olympiske elden vart tent i eit vinter-OL. Fakkelen fekk han overrekt frå Lauritz Bergendahl, som tok han inn på stadion.

## Kjelder

**Denne artikkelen bygger på «[[:nb:Eigil Nansen|Eigil Nansen]]» frå ,  den 27. september 2018.*  


## Referansar


## Bakgrunnsstoff

* Bilete av Eigil Nansen på veg med den olympiske elden i 1952
* Bilete av Eigil Nansen i det han tenner OL-elden i 1952
Norsk Likbrændingsforening

**Norsk Likbrændingsforening** vart skipa i Oslo 7. februar 1889, og hadde i byrjinga 177 medlemar. Dei fleste var akademikarar, kunstnarar og folk i leiande stillingar, busette i Oslo.  Foreininga skifta i 1917 namnet til Norsk Kremationsforening, seinare Norsk kremasjonsforening. I 2011 vart foreininga omgjort til ei stifting: Norsk Kremasjonsstiftelse. Stiftinga gjorde i 2015 ei samarbeidsavtale med Norsk forening for kirkegårdskultur (no: Norsk forening for gravplasskultur) om levering av sekretariattenester.

Føremålet med foreininga var å fremje den såkalla kremasjonssaka i heile Noreg, det vil seie retten til kremasjon i staden for vanleg gravlegging av dei avlidne. Etter kristen lære var kremasjon, altså brenning av liket, i strid med Guds orden og hadde difor vore forbode sidan innføringa av kristendomen her i landet på byrjinga av tusentalet. Om lag ti år før foreininga vart skipa, hadde det vore søkt om løyve til å gjennomføre ei likbrenning på ein gard i dåverande Aker kommune, men dette vart avslege av di kremasjon vart rekna som lovstridig. Målet for foreininga vart difor å få innført ei lovgjeving som gav høve til kremasjonar, og deretter arbeide for at det vart bygd krematoriar.

Etter ni års iherdig arbeide klarte foreininga å få Stortinget til å vedta lova frå 11. juni 1898 om likbrenning. Foreininga var likevel misnøgd med denne lova, då vilkåret for å gjennomføre likbrenning kravde liksyn og obduksjon i ein grad som foreininga meinte var urimeleg, ikkje mist av di det vart fastsett særs høg avgift for dette. Kremasjon vart difor både vanskeleg og dyrt i høve til vanleg gravlegging. Foreininga heldt difor fram med arbeidet til det vart gjeve ei ny lov 3. mai 1913. Foreininga vart nøgd med denne lova, «som i det vesentlige må sies å tilfredsstille rimelige krav hos kremasjonssakens venner».

Kremasjonsforeininga ynskte å byggje sitt eige krematorium. Dette let seg gjere ved hjelp av stønad frå Oslo kommune og ein testamentarisk gåve på 50&nbsp;000 kroner frå forstmeister Hans Andreas Tanberg Gløersen (1836–1904), og i 1909 stod krematoriet på Vestre gravlund i Oslo ferdig til å takast i bruk. Forstmeister Gløersens urne stod sentralt plassert i nisjen framfor orgelet under seremonien som innvigde krematoriet 24. mai 1909. Men dette var ikkje det fyrste krematoriet i Noreg, for allereie i 1907 hadde Bergen kommune bygd om gravkapellet på Møllendal gravlund til å kunne verte brukt til kremasjonar.

Utover 1990-talet var det liten aktivitet i Norsk kremasjonsforening, mellom anna av di foreininga mista sin administrasjon då Kremasjonsforeningens Begravelsesbyrå vart lagt ned. Det vart i det heile drive lite propaganda for å fremje kremasjonssaka i Noreg i denne tida.

## Kjelder
*Gravplassforeningen-Norsk forening for Gravplasskultur: ''Historien. Norsk Likbrændingsforening - Norsk kremasjonsforening - Norsk Kremasjonsstiftelse''
*Gravplassforeningen: Om Norsk Kremasjonsstiftelse
Grimelands skole

**Grimelads skule** er ein tidlegare norsk skule. Han var ein såkalt studentfabrikk som låg i Løkkeveien 7 i Oslo. Skulen vart oppretta i 1905 av Bertel Andreas Grimeland. Han opphøyrde rundt 1950. Bjørknes Privatskole kan nærast sjåast på som eit framhald av Grimeland, ettersom Alice Bjørknes, som hadde vore inspektør ved Grimeland, etablerte sin eigen skule då Grimeland avslutta verksemda.

## Kjende Grimeland-elevar

* Albert Nordengen

## Kjelder

**Denne artikkelen bygger på «[[:nb:Grimelands skole|Grimelands skole]]» frå ,  den 28. september 2018.*
Treider Fagskoler

**Treider Fagskoler**, tidlegare kalla **Otto Treiders Handelsskole** og **Treider Privatskole**, er ein landdekkande fagskole med utdanningar innan mellom anna reiseliv, administrasjon (administrasjonssekretær, advokatsekretær og halvårig sekretær) og butikkleiing – sal og service. Skolen vart grunnlagd av frikyrkjepredikanten Otto Treider i 1882 og var i si tid den største og leiande handelsskolen i Noreg med fag innan rekneskap, økonomi og marknadsføring. Treider Fagskolar held til i lokale i Nedre Vollgate i Oslo, og har dessutan regionskontor i Bergen og Trondheim.

Selskapet Treider Fagskoler AS er ått av Anthon B. Nilsen AS, eit av dei største private selskapa i Skandinavia innan utdanning og kursverksemd.

## Kjelder

**Denne artikkelen bygger på «[[:nb:Treider Fagskoler|Treider Fagskoler]]» frå ,  den 28. september 2018.*  
 
## Bakgrunnsstoff

* Treider Fagskoler
Anders Giæver

**Anders Giæver** () er ein norsk journalist. Han er kjend som mediekommentator og avdelingsleiar i kommentaravdelinga i Verdens Gang.

Giæver har vore kulturredaktør i Dagsavisen, og har òg jobba i fleire andre norske aviser. Frå 2008 til 2011 var han USA-korrespondent for VG, og har etter at han kom attende til Noreg stått sentralt i dekninga til avisa av terroråtaka 22. juli 2011.

I 2006 var han jurymedlem ved utdelinga av Humanistisk kulturpris. Har sidan 2005 vore med vekentleg i *Frokost-TV* som kommentator på nyhendestoff saman med Hege Duckert.

## Anna
I 2006 var han fagdommar i Kvitt eller Dobbelt på NRK1 for Andreas Rønningen, som gjekk opp i emnet The Simpsons. Han er barnebarn av den avlidne kringkastingssjefen og legen Hans Jacob Ustvedt.

## Bibliografi

* *GUTTENE* – På veien med Jokke & Valentinerne, Damm (2005) Fotografi av May-Irene Aasen.- Tekstar av Mode Steinkjer, Guttorm Nordø og Anders Giæver ISBN 82-04-11133-9
* *Jakta på Onkel Walt* (2001), om Walt Disney, 173 sider, ISBN 82-02-20439-9
* *Sladder! bedre enn sit rykte* (2004) Forfattarar: Andes Giæver, Fredrik Skavlan (illustratør) 159 s. Press forlag
* *Over streken : avistegninger i grenseland * (2006)

## Kjelder


**Denne artikkelen bygger på «[[:nb:Anders Giæver|Anders Giæver]]» frå ,  den 28. september 2018.*  

## Bakgrunnsstoff
* Anders Giæver i NRK Forfatter
* - Venskapen er eit problem (VG, 2006)
* Intens debatt etter 22. juli (Journalisten, 10. februar 2012)
Steen & Strøm

**Steen & Strøm** as er eit skandinavisk kjøpesenterselskap med 18 kjøpesenter i Noreg, Danmark og Sverige. Konsernet er delt inn i  Steen & Strøm Norge AS, Steen & Strøm Danmark A/S og Steen & Stræm Sverige AB. Sentera har 1 600 butikkar som vert vitja av 90 millionar menneske kvart år og omset for omlag 3 milliardar euro.  

Klépierre og ABP Pension Fund kjøpte den 28. 2008 Steen & Strøm for 21,9 milliardar kroner. Klépierre eig 56,1 prosent av selskapet, medan Stichting Pensioenfonds ABP eig 43,9 prosent. Steen & Strøm er eit fullt integrert selskap i Klépierre som er Europas leiande aktør innan kjøpesenterbransjen med sina 10 senter i 16 land.  

Selskapet har igangsett eit omfattande program for miljø- og samfunnsansvar og er heidra som den meste berekraftige kjøpesentergruppa i Europa fleire år på rad. Dette inneber blant anna at alle senter er ISO-14001 sertifisert. 

## Historie
Det opphavlege Steen & Strøm-selskapet vart danna då Emil Steen og Samuel Strøm slo saman sina butikkar i 1856.  Samuel Strøm hadde byrja sin verksemd allereie i 1797, og dette har seinare vore rekna som selskapet sitt stiftelsesår. 

Selskapet opna i 1874 Kristianias første stormagasin i eit stort nybygg i fire etasjar i Kongens gate 23, teikna av arkitekt Paul Due, men detta brann i 1929. Etter brannen vart dagens stormagasin i fem etasjar og tre tilbaketrukne etasjar oppført på same tomt etter teikningar av arkitekt O. Sverre. Det stod ferdig i 1930 og hadde forbilete i dei store magasina i Paris, med eit ope ovalt midtrom gjennom etasjane, under glasstak. Magasinet fekk byens første rullande trapper. Sidan har nye og moderne shoppingsentera vorte bygd rundt om i dei ulike landa, og kjeden vert rekna som ein av dei største i Norden.

File:1200 Steen & Strøms Magasin - no-nb digifoto 20151102 00140 bldsa PK12063.jpg|Sten & Straum Magasin

På 1990-talet vart kjeden òg meir kjent då investor Petter Stordalen involverte seg gjennom styringa av City Sør i Trondheim, og tok etterkvart over selskapet, som hadde økonomiske problem mot slutten av 1992 då Stordalen hadde vorte sjef for City Sør. Rett nok vart han tvinga ut i 1996, då Stein Erik Hagen, som sett på ein stor del i selskapet, hadde andre planar enn kva Stordalen sjølv meinte var best for selskapet. Sidan har Hagen gjennom Canica AS vore involvert og ein periode så godt som eine-eig av selskapet.

Selskapet var lista på Oslo Børs frå 1994 til 2007.

## Steen og Straum i Noreg
Steen og Straum Noreg AS er ein norsk eigedomsselskap som er ått av Steen & Straum. Selskapet eig og driv kjøpesenter knytt til den skandinaviske kjeden Steen & Straum som har røter tilbake til 1797. Steen og Straum Noreg AS vart stifta 6. juni 1987.

* Amanda Storsenter, Haugesund
* Arkaden Torgterrassen, Stavanger
* Farmandstredet, Tønsberg
* Gulskogen senter, Drammen
* Maxi Storsenter, Hamar
* Metro Senter, Skårer
* Nerstranda, Tromsø
* Nordbyen, Larvik
* Oslo City, Oslo
* Vinterbro senter, Vinterbro
* Økern senter, Oslo

## Kjelder

**Denne artikkelen bygger på «[[:nb:Steen &#38; Strøm|Steen &#38; Strøm]]» frå ,  den 28. september 2018.*  
 

## Referansar


## Bakgrunnsstoff

*
Haakon Hauan

**Haakon Hauan**  () var ein norsk ingeniør og industrileiar. Han var òg ei tid statsråd. 

Hauan var utdanna som kjemiingeniør ved Trondhjems Tekniske Læreanstalt i 1889. Han er kjend for sin sentrale rolle i utviklinga handelen med import av råolje og raffinering av peroleumsprodukt som direktør for Vallø Olieraffineri frå 1920 til 1936. 

Han var òg ei tid politikar, som statsråd i Regjeringa Knudsen II der han leidde industri- og forsyningsdepartementet frå 1918 til 1920 som provianteringsminister.

## Kjelder

**Denne artikkelen bygger på «[[:nb:Haakon Hauan|Haakon Hauan]]» frå ,  den 28. september 2018.*  
 

## Bakgrunnsstoff

* «Haakon Hauan» i Norsk biografisk leksikon
Marthe Holien Bø

**Marthe Holien Bø** () er ein norsk medievitar og bloggar. Ho vaks opp på Vestre Toten og er busett i Stryn. Bø er utdanna medievitar frå Universitetet i Bergen og muntleg formidlar frå NLA Høgskolen. Ho jobbar på Stryn bibliotek.

## Bibliografi
### Bøker
*
*
## Kjelder

*
John Greig

**John Greig** () er ein tidlegare fotballspelar og-trenar frå Edinburgh som var kaptein for Rangers FC sitt mannskap som vann cupvinnarcupen 1972.

### Klubbspel
Greig fekk kontrakt med Rangers FC i 1961 og spelte på laget til han la opp i 1978. Etter nokre sesongar som angreps- og midtbanespelar var han frå slutten av 1960-åra ein hardt-taklande forsvarsspelar. Han vart skotsk cup- og ligameister både i 1964 og i 1965. I 1966 vann Greig og Rangers den skotske cupfinalen for tredje gong i rad. Den påfylgjande sesongen tok skottane seg til finalen i cupvinnarcupen, ein kamp der Bayern München vann pokalen etter ei einsleg skåring i 2. ekstraomgang. Den 24. mai 1972 spelte Rangers finale i cupvinnarcupen på ny, ein kamp Greig og lagkameratane vann med 3-2 mot Dynamo Moskva. Sidan vart Greig skotsk cupmeister 1973, ligameister 1975 og dobbeltmeister både i 1976 og 1978.

### Landslagsspel
Greig spelte 44 landskampar i tida 1964-75, den siste hausten 1975 kom fire og eit halvt år etter den nest siste. Han var lagkaptein i 15 kampar, dei fleste i åra 1965-68. Greig skåra tre mål for det skotske landslaget, alle tre i året 1965. Han vart matchvinnar i to VM-kvalifiseringskampar, fyrst i bortekamp mot Finland i mai og så eit halvt år seinare framfor over 100&nbsp;000 tilskodarar på Hampden Park i Glasgow mot Italia, då han var åleine målskårar. 

## Merittar
*Vinnar av cupvinnarcupen: 1972 med Rangers FC
*Skotsk ligameister: 1963, 1964, 1975, 1976, 1978 med Rangers FC
*Skotsk cupmeister: 1963, 1964, 1966, 1973, 1976, 1978 med Rangers FC

## Kjelder

**Denne artikkelen bygger på «[[:en:John Greig|John Greig]]» frå ,  den 28. september 2018.*  
 
*eu-football
Ole Sverre

**Ole Andreas Sverre** (), opphavleg etternamn Olsen, var ein norsk arkitekt frå Fredrikstad. Han teikna ei rekkje signalbygg i heimbyen men framfor alt i Oslo, og meistra meir enn dei fleste arkitektar å ta del i den omfattande tekniske og stilmessige utvikling frå historismen og fram til funksjonalismen som spelte ut seg under hans lange yrkesaktive periode. 

## Liv og virke

### Bakgrunn
Ole Andreas Olsen var son av byggmeister Erik Olsen (1831–1918) og Josefine Andrea Nicolaysen (1839–99). Han tok eksamen ved Trondhjems Tekniske Læreanstalt i 1886 og ved den tekniske høgskulen i Charlottenburg i Berlin i 1890. Mellom dette var han ssistent hos professor Hans Grisebach i Berlin 1887–88. Namneendringa av etternamnet til **Sverre** vart gjord i 1896.

### Virke som arkitekt
Sverre praktiserte i Oslo. Han hadde i mange år ein fremskutt plass blant arkitektane i hovudstaden, og har levert teikningar til ei lang rekkje kjende bygningar. Av verka hans kan nemnast Holmenkollens turisthotell, turnhallen i Fredrikstad, Norges landbrukshøgskule-bygg på Ås, Keisar Wilhelms jaktslott og stavkyrkje i Rominten i Aust-Preussen, det første Skimuseet på Frognerseteren, om- og nybygginga av Grand Hotel og mange større villaer og andre bygningar, blant anna skipsreiar Fred. Olsen sin villa ved Drammensveien og Halléngården på Grünerløkka. Han teikna òg storparten av det katolske Vor Frue Hospital i Oslo.
Han teikna òg varehuset Steen & Strøm

Etter krigen vart Sverre fråteken retten til medlemskap i Norske arkitekters landsforbund i to år, fram til 1. januar 1948. Tilsvarande straff vart gjeven til arkitektar som var medlem i det nazifiserte arkitektforbundet eller som hadde utført særleg graverande tilfelle av arbeid for okkupasjonsmakta.

Ole Sverre var sportsleg interessert. I 15 år var han president i Noregs Roforbund og vart etterkvart forbundet sitt æresmedlem. Han var òg æresmedlem i Christiania Roklub og Fredrikstad Turnforening.

## Prisar og utmerkingar
Sverre vart tildelt Kongen sin fortjenstmedalje i gull og var innehavar av Dannebrogordenen og Nordstjerneordenen.

Han mottok Sundts premie to gonger, første gong i 1908 for Villa Fredly i Drammensveien 41, andre gong i 1912 for Drammensveien 89.

## Galleri

File:LA2-norges-landbrukshogskole-4.jpg|Ur-bygningen på NMBU sett frå parken
File:Grand Hotell Oslo.jpg|Grand Hotell, 1913
File:20090625 212547 Kongen.jpg|Christiania Roklub, 1924
File:Storgata 10-12 Oslo.jpg|Storgata 10a og 12, 1931
File:Sverreslottet.JPG|Sverreslottet, Drammensveien 44b og Thomles gate 4-6
File:Stee strøm.JPG|Steen & Straum varemagasin, 1930


## Referansar


**Denne artikkelen bygger på «[[:nb:Ole Sverre|Ole Sverre]]» frå ,  den 29. september 2018.*  
 
## Bakgrunnsstoff
* Arc! Ole Sverre
* Ole Sverre i Norsk biografisk leksikon, 2. utg.
*
Ingrid Schulerud

**Ingrid Schulerud** () er ein norsk diplomat. Ho er frå 2015 ambassadør ved Noregs ambassade i Brussel. Ho var fagdirektør i Utanriksdepartementet då ho i statsråd 19. april 2015 vart utnemnd til ambassadør i Brussel.

Ho er dotter av Mentz Schulerud og med det niese av Anne-Cath. Vestly. Ho gifta seg med Jens Stoltenberg 14. august 1987.  Saman har dei to barn, ein son og ei dotter.

## Kjelder

**Denne artikkelen bygger på «[[:nb:Ingrid Schulerud|Ingrid Schulerud]]» frå ,  den 28. september 2018.*  
 

; Referansar 


## Bakgrunnsstoff

* Intervju i Dagbladet
* Intervju i Aftenposten
* Profil i Aftenposten
Hampden Park

**Hampden Park** er eit fotballstadion i Glasgow i Skottland med plass til 52&nbsp;500 tilskodarar. Stadion, som vart bygt i 1903 og sidan ombygt fleire gonger, tilhøyrer fotballklubben Queen's Park FC, det einaste amatørlaget i skotsk fotball. Heimekampane til Skottlands fotballandslag og finalane i dei skotske cupturneringane vert avvikla på Hampden Park. Tilskodarrekorden på 149&nbsp;547 frå 1937 er største regstrerte tilskodartalet for ein fotballkamp i Europa. Skottland tok den gongen mot England til landskamp.

## Kjelder

**Denne artikkelen bygger på «[[:en:Hampden Park|Hampden Park]]» frå ,  den 28. september 2018.*
Willie Johnston

**Wille Johnston**, fullt namn **William McClure Johnston**, () er ein britisk-skotsk tidlegare fotballspelar frå Glasgow som frå 1964 var venstreveng på Rangers FC og frå 1972 West Bromwich Albion. Johnston var ein kjapp og dribleflink spelar, men også ein hissig kar som vart utvist meir enn 20 gongar.

### Klubbspel
Johnston spelte på Rangers FC frå hausten 1964 til han i desember 1972 vart overført til engelske West Bromwich mot 138 pund. Den 27. april 1966 var han med då Rangers slo Celtic FC 1-0 i finaleomkampen på Hampden Park framfor 98&nbsp;202 tilskodarar. Året etter tapte Rangers finalen i cupvinnarcupen 1967 mot Bayern München, etter ei skåring i 2. ekstraomgang. Fem år seinare vann Rangers cupvinnarcupen 1972 med 3-2 mot Dynamo Moskva, Johnston skåra då til 2-0 og 3-0. Gjennom seks og eit halvt år var han så ein profil i engelsk fotball med eit rimeleg godt West Bromwich-lag, men utan noko større klubbsuksess. Han avslutta fotballivet i fleire ulike fotballklubbar i tida 1979-85, heilt utan å utmerke seg. Han fekk likevel seg med cupfinalesigeren 1981 til Rangers FC, der han 1980-82 tente si andre periode med Glasgow-laget.

### Landslagsspel
Johnston deltok i 22 landskampar for Skottland. 9 av kampane kom over ein femårsperiode 1965-70, dei resterande 13 på mindre enn 14 månader i 1977-78. Johnston spelte sin siste landskamp då Skottland i Cordoba tapte 1-3 mot Peru, lagets fyrste kamp under VM i fotball 1978 i Argentina. Han lukkast aldri skåre for Skottland.

### Merittar
*Vinnar av cupvinnarcupen: 1972 med Rangers FC
*Skotsk cupmeister: 1966 og 1981 med Rangers FC

## Kjelder

**Denne artikkelen bygger på «[[:en:Willie Johnston|Willie Johnston]]» frå ,  den 28. september 2018.*  
 
*eu-football
Grefsen

**Grefsen** er eit strøk i Bydel Nordre Aker i Oslo, med namn etter garden Grefsen. Garden vart tidleg i mellomalderen delt i ØStre og Vestre Grefsen. Seinare oppstod nye gardar ved deling og oppkjøp: Prestegrefsen, Nedre Grefsen og Øvre Grefsen.

Grefsen har uklare grenser mot Kjelsås i nord, men Saturnveien og Lyngåsveien vert brukt iblant som grense. Historisk er grensa mellom Grefsen gard og Kjelsås ved Marsveien og Myrerskogveien. I aust dannar først delar av Kjelsåsveien og deretter Grefsenkollveien og dessutan dei utbygde delane av vegen Akebakkeskogen grensa mot Disen,  Lofthus og Grefsenåsen. Eit klårt skilje mot vest er Akerselva (på andre sida ligg Brekke), og Nydalen og Storo i sør – avgrensa av Ring 3. Gjøvikbanen går nord-sør gjennom dei nordlege delane av området, men har ingen stoppestader her (Grefsen stasjon ligg faktisk på grunnen til Storo gard). 

## Busetnad
Grefsen er primært eit bustadsstrøk og Grefsen skole, Morellbakken skule (tidlegare Grefsen vidaregående skole) og Engebråten ungdomsskole ligg i dette området. I tillegg ligg òg Grefsen kyrkje her. Bustadsområdet består nesten utelukkande av tomannsbustader og villaer, medan gatene og uteområda har mykje grønt, og er lite trafikkerte. Området vert difor sett på som attraktivt, og har nokre av dei høgaste prisane i Oslo.

I Vegen til Glad ligg St. Josephsøstrenes aldersheim.

På Grefsen finst eit steinbrot. Etter bybrannen i Hamburg i 1842 vart nordmarkitt frå Grefsen og Grorud nytta til kaier, bruer, bygningssoklar, trapper og til Oscarsborg festning.

## Utdanning
**Barneskular**: Disen skole, Grefsen skole

**Ungdomsskular**: Morellbakken skole, Engebråten ungdomsskole

## Kjelder

**Denne artikkelen bygger på «[[:nb:Grefsen|Grefsen]]» frå ,  den 29. september 2018.*  
 
## Bakgrunnsstoff

* Historielaget Grefsen-Kjelsås-Nydalen
Frank Beard

**Frank Lee Beard** () er ein USA-amerikansk trommeslagar i rockbandet ZZ Top. Beard var tidlegare i banda The Cellar Dwellers, The Hustlers, The Warlocks og American Blues før han byrja å spele med Billy Gibbons og Dusty Hill som ZZ Top.

Beard var fødd i Frankston i Texas. Seint i 1969 vart han med i The Moving Sidewalks, eit band som kom til å bli ZZ Top. Beard introduserte òg Gibbons for bassisten og vokalisten Dusty Hill, som Beard hadde spelt med i banda American Blues, The Warlocks og The Cellar Dwellers. Bandet gav ut debutplata si *[[ZZ Top's First Album]]* på London Records i januar 1971. 

Trass i at etternamnet hans tyder «skjegg» på norsk, er det Hill og Gibbons som har langt skjegg som varemerke. 

## Kjelder

**Denne artikkelen bygger på «[[:en:Frank Beard (musician)|Frank Beard (musician)]]» frå ,  den 28. september 2018.* 
*** oppgav desse kjeldene:*